สุดเศร้า พ่อป่วยหนักหนี รพ.นอนกอดลูกสาว เช้าตาย ด.ญ.ถูกส่งเข้าบ้านพักเด็ก 
ด.ญ.10 ขวบที่ราชบุรีชีวิตรันทดอยู่กับพ่อซึ่งป่วยหนัก หนี รพ.ขอมานอนกอดลูก ปรากฏว่าพอเช้าพ่อตาย ตำรวจนำศพส่ง รพ. ส่วนลูกสาวถูกส่งไปบ้านพักเด็กฯ เจอน้องที่แม่มาทิ้งไว้อีก 3 คน ขณะที่ศพพ่อ 6 วันแล้วยังออก รพ.ไม่ได้ เพราะไม่มีญาติ ,เมื่อวันที่ 12 ก.ย.62 ผู้สื่อข่าวได้รับแจ้งว่ามีเด็กนักเรียนชั้น ป.4 โรงเรียนเทศบาล 2 (วัดช่องลม) เทศบาลเมืองราชบุรี ต้องประสบกับชะตากรรมน่าสงสาร พ่อได้เสียชีวิตศพอยู่โรงพยาบาลราชบุรีไม่สามารถเอาศพออกมาได้ เพราะไม่มีญาติ และตัวเองต้องถูกส่งไปที่บ้านพักเด็กและครอบครัว จ.ราชบุรี ต.บ้านไร่ อ.เมืองราชบุรี จึงเดินทางไปตรวจสอบที่โรงเรียนเทศบาล 2,พบกับนางวาสนา เจริญเปลี่ยน ผอ.โรงเรียนเทศบาล 2 (วัดช่องลม) เล่ารายละเอียดว่า เด็กคนดังกล่าวชื่อ น้องโมโน อายุ 10 ปี เรียนอยู่ชั้น ป.4/1 แต่ตอนนี้ตัวน้องโมโนอยู่ที่บ้านพักเด็กและครอบครัวจ.ราชบุรี เรื่องราวที่เกิดขึ้น ทางโรงเรียนทราบเรื่องเมื่อวันจันทร์ที่ 9 ก.ย.ที่ผ่านมา เนื่องจากมีผู้ปกครองของเด็กนักเรียน และเพื่อนของน้องโมโน มาแจ้งว่านายกฤษดา สายทินกร หรือที่เรียกกันว่า เฮียหมู อายุ 61 ปี ตามประวัติอยู่บ้านเลขที่ 26 หมู่ 4 ต.บ้านฆ้อง อ.โพธาราม จ.ราชบุรี เสียชีวิตศพอยู่โรงพยาบาลราชบุรียังนำศพออกมาไม่ได้ เพราะไม่มีญาติ ตัวน้องโมโน ซึ่งเป็นลูกสาว ก็ถูกนำส่งบ้านพักเด็กฯ ทำให้มาเรียนไม่ได้ และเพื่อนของน้องโมโน ต่างร้องไห้สงสารน้อง โดยระหว่างเข้าแถวหน้าโรงเรียนมีการพูดถึงเรื่องที่เกิดขึ้นด้วย บรรดาผู้ปกครองของเด็กๆ พ่อค้า แม่ค้า ที่ขายของในโรงเรียน รวมทั้งครู ได้ช่วยกันบริจาคเงินได้จำนวนหนึ่ง เพื่อรวบรวมไปให้น้องโมโน ไว้จัดการงานศพพ่อ,ผอ.โรงเรียนเทศบาลฯ กล่าวต่อว่า เมื่อทางโรงเรียนทราบเรื่องก็ได้เดินทางไปเยี่ยมน้องโมโนที่บ้านพักเด็กฯ ทำให้ทราบอีกว่าแม่ของน้องโมโน ได้เอาน้องสาวอีก 3 คน มาฝากไว้ที่บ้านเด็กฯด้วย น้องโมโนมาเจอจำน้องได้ ทางโรงเรียนได้ประสานกับทางบ้านพักเด็กฯ เบื้องต้นจะนำหนังสือหลักสูตรการเรียนมาให้น้องโมโนอ่าน พอถึงวันสอบจะให้พาน้องโมโนไปสอบที่โรงเรียน เรื่องที่เกิดกับน้องโมโน ทางครูประจำชั้น และโรงเรียนไม่ทราบมาก่อน เนื่องจากน้องโมโนไม่มีพฤติการณ์บ่งบอกว่าครอบครัวมีปัญหา เพราะเป็นเด็กแจ่มใส การเรียนพอใช้ได้ ทำกิจกรรมร่วมกับเพื่อนปกติ พ่อมาส่งมารับทุกวัน พอมาทราบเรื่องราวทั้งเพื่อน ผู้ปกครอง และครู ต่างสงสารน้องโมโนมาก,ทราบว่าพ่อของน้องโมโนก่อนเสียชีวิตได้ป่วยนอนรักษาตัวที่โรงพยาบาลราชบุรี แต่ด้วยความรัก ห่วงลูก จึงแอบหนีจากโรงพยาบาลมาหาลูก เพื่อนอนกอดลูก แต่กลับเสียชีวิตขณะลูกอยู่ในอ้อมกอด แต่ที่น่าห่วงตอนนี้ก็คือยังนำศพพ่อของน้องที่อยู่ในห้องพักศพโรงพยาบาลราชบุรีออกมาบำเพ็ญกุศลไม่ได้ ทางโรงเรียนได้พยายามติดต่อญาติแล้วก็ไม่มีใครรับเป็นญาติ ติดต่อแม่ของน้องโมโนก็ไม่ได้ ทราบว่าไม่มีที่อยู่และอาชีพเป็นหลักแหล่ง ศพจึงยังเอาออกไม่ได้,อย่างไรก็ตาม ขณะที่ทางโรงเรียนมีเงินที่ได้จากการรวบรวมเพื่อจัดการงานศพแล้ว ประสานทางวัดช่องลมไว้แล้ว ตอนนี้ก็ยังพยายามอยู่ว่าจะทำอย่างไร ส่วนเรื่องเงินบริจาคทางโรงเรียนไม่อยากรับ แม้น้องจะมีบัญชีธนาคารของโรงเรียน เพราะเกรงว่าพอมีเงินเยอะขึ้นมาก็จะมีคนมาแสดงตัวเป็นญาติ ทำให้วุ่นวายอีก นางวาสนา เจริญเปลี่ยน ผอ.โรงเรียนเทศบาล 2 (วัดช่องลม) กล่าว,จากนั้นผู้สื่อข่าวไปที่ร้านนวดแผนไทยเพื่อสุขภาพ (ขอสงวนชื่อ) ตั้งอยู่ละแวกแยกถนนสมบูรณ์กุล เขตเทศบาลเมืองราชบุรี สถานที่ ที่นายกฤษดา สายทินกร พ่อน้องโมโน ทำงานและอาศัยพักอยู่ด้วยกัน พบกับ น.ส.นุชนารถ เลิศสุโภชาวณิชย์ อายุ 22 ปี ผู้ดูแล ซึ่งให้รายละเอียดว่านายกฤษดา มาทำงานที่ร้านช่วยยกของ ทำความสะอาด โทรศัพท์ตามหมอนวดเวลามีลูกค้ามานวด และอาศัยอยู่กินที่นี่กับน้องโมโน เขารักลูกเขามาก จะดูแลอย่างดี พักหลังๆ นายกฤษดา ป่วยจนต้องเข้าโรงพยาบาล เพราะมีโรคประจำตัว คือโรคหัวใจ น้องโมโนจึงอยู่คนเดียว นายกฤษดาจึงพยายามหนีออกจากโรงพยาบาลเพื่อมาอยู่ดูแลลูก จนกระทั่งคืนวันที่ 5 ก.ย.ที่ผ่านมา ได้แอบออกจากโรงพยาบาลมานอนกับน้องโมโนที่ห้องนวด จนกระทั่งช่วงเช้าวันที่ 6 ก.ย. น้องโมโนจะไปโรงเรียนจึงปลุกเรียกพ่อ แต่พ่อไม่ยอมตื่น จึงใช้โทรศัพท์ของพ่อโทรหาหมอนวดที่เป็นเบอร์สุดท้ายที่ใช้โทรติดต่อ บอกว่าพ่อนอนไม่ยอมตื่น น่าจะเกิดเรื่องไม่ดี น.ส.เรณู จันทร์หอม อายุ 40 ปี หมอนวดที่อยู่ใกล้ที่สุดจึงรีบมาดู พบว่าน้องโมโนนั่งร้องไห้อยู่ข้างร่างของพ่อที่นอนนิ่งตัวเย็น จึงรีบโทรศัพท์แจ้งโรงพยาบาลมารับไป และมีตำรวจมา นำน้องโมโนไปด้วย จนมาทราบว่าไปส่งที่บ้านพักเด็กฯ ซึ่งเวลาผ่านมา 6 วันแล้ว ก็ยังนำศพของพ่อออกจากโรงพยาบาลไม่ได้เลย,ต่อมา ผู้สื่อข่าวเดินทางไปที่บ้านพักเด็กและครอบครัว จ.ราชบุรี ต.บ้านไร่ อ.เมืองราชบุรี ทราบว่าน้องโมโน กับน้องอีก 3 คน อยู่ในห้องที่ดูแล สอบถามเจ้าหน้าที่บอกว่าน้องโมโนไม่พร้อมจะพบใครตอนนี้ และไม่สามารถเปิดเผยรายละเอียดได้มาก เพราะน้องโมโนเข้าระบบของบ้านพักเด็กฯ ตาม พ.ร.บ.คุ้มครองเด็กแล้ว ตำรวจนำน้องโมโนมาส่งให้บ้านพักเด็กฯ เมื่อวันที่ 6 ก.ย.ที่ผ่านมา ทางบ้านพักได้ดูแลในเบื้องต้นและตอนนี้น้องโมโนมีสภาพจิตใจดีขึ้น กินได้ นอนหลับ จะประสานทางโรงเรียนเรื่องการเรียน เบื้องต้นจะนำหนังสือเรียนมาให้อ่าน และวันสอบก็จะส่งให้ไปสอบ ทางเจ้าหน้าที่ของบ้านพักเด็กฯ ยังปรึกษากันว่า หากมีการบำเพ็ญกุศลศพพ่อน้องโมโน จะนำน้องโมโนไปงานด้วย แต่ก็ทราบว่ายังไม่สามารถนำศพออกจากโรงพยาบาลได้
ด.ญ. 10 ขวบ ที่ราชบุรีชีวิตรันทดอยู่กับพ่อซึ่งป่วยหนัก หนี รพ.ขอมานอนกอดลูก ปรากฏว่าพอเช้าพ่อตาย ตำรวจนำศพส่ง รพ. ส่วนลูกสาวถูกส่งไปบ้านพักเด็กฯ เจอน้องที่แม่มาทิ้งไว้อีก 3 คน
กอดลูกตาย,ศพออกรพ.ไม่ได้,วอนช่วยเด็กพ่อตาย,เด็กหญิงไร้ญาติ,ข่าวทั่วไป